जोधपुर. कांग्रेस शासन में जेएनवीयू शिक्षक भर्ती घोटाले और जेडीए के भ्रष्टाचार मामलों में एसीबी की जांच और तेज होती जा रही है। एसीबी ने शिक्षक भर्ती मामले में काजरी के तत्कालीन डायरेक्टर डा. एमएम राॅय को 2 दिन तक रिमांड पर लिया था, उन्हें पूर्व वीसी बीएस राजपुरोहित, पूर्व विधायक जुगल काबरा सिंडिकेट सदस्य डूंगरसिंह खींची के सामने बैठा कर क्रास एग्जामिनेशन किया गया।
5 दिन का रिमांड लिया...
रिमांड पूरा होने पर राय को दुबारा कोर्ट में पेश कर न्यायिक हिरासत में भिजवा दिया। एसीबी की दूसरी टीम ने मानसागर सामुदायिक हॉल में किए भ्रष्टाचार के मामले में गिरफ्तार जेईएन जितेंद्र मेवाड़ा अकाउंटेंट दीपक गोयल को कोर्ट में पेश कर 5 दिन का रिमांड लिया है। एसीबी में कांग्रेसी नेताओं के खिलाफ अब तक पांच केस दर्ज हैं। उनकी मॉनिटरिंग के लिए आईजी वीके सिंह भी जोधपुर आए हैं।
जेएनवीयू केस: राज्यपाल-सीएम के प्रतिनिधि हुए आमने-सामने
असिस्टेंटप्रोफेसर भर्ती के इंटरव्यू में डा. रॉय राज्यपाल के प्रतिनिधि थे और काबरा मुख्यमंत्री के। इनके अलावा राजपुरोहित कुलपति और खींची सिंडिकेट सदस्य के रूप में शामिल थे। इंटरव्यू में शामिल 9 में से 5 सदस्य शनिवार को एक साथ बैठे थे। उन्हें साथ बैठाया एसीबी के एएसपी नारायणसिंह ने और डा. राॅय की गैरमौजूदगी में उनके हस्ताक्षर करने पर पूछताछ की गई। एसीबी यह साबित करना चाहती है कि इंटरव्यू में ये सभी आरोपी एकमत थे।
जेडीएकेस: इंजीनियर्स-अकाउंटेंट ने बिना तकमीना टेंडर किए
मानसागर में 25 लाख रुपए के एक काम को एक-एक करोड़ के दो काम में बदलने के लिए दो-दो टेंडर करने और काम शिफ्ट करने में गिरफ्तार मेवाड़ा गोयल को एसीबी ने कोर्ट में पेश कर 5 दिन तक रिमांड पर लिया है। दोनों के साथ तत्कालीन एईएन निर्मल माथुर भंवरलाल सुथार तथा अकाउंटेंट केवलचंद को भी बैठा कर पूछताछ की। मेवाड़ा गोयल ने यह फाइल चलाई और इन एईएन ने उसे मंजूरी देकर सरकारी पैसे का दुरुपयोग करने दिया।
hin_Deva hin_Deva hin_Deva awa_Deva hin_Deva bho_Deva hin_Deva